Seancat në kongres, shqetësim për komunitetin mysliman në SHBA
Në Shtetet e Bashkuara ka rreth 7 milionë myslimanë, ndër të cilët përfshihen njerëz nga të gjitha sferat e jetës.
Kryetari i Komisionit të Dhomës së Përfaqësuesve për Sigurinë Kombëtare, Peter King do të hapë më 10 mars seanca me pyetje përgjigje për atë që e ka cilësuar si “radikalizimi” i amerikanëve myslimanë. Ligjvënësi King thotë se ka një detyrim për të hetuar ato që i shikon si kërcënime terroriste nga disa elementë në komunitetin mysliman të Shteteve të Bashkuara. Por kritikët thonë se seancat do të hedhin një dritë negative mbi miliona amerikanët e moderuar që përbëjnë atë komunitet. Pjesëtarë të elektoratit të ligjvënësit King u mblodhën para zyrës së tij në Long Island të Nju Jorkut për të kundërshtuar seancat: Por edhe për të shprehur mbështetje: Ndër përkrahësit është banori Richard Lazevnick: Në Shtetet e Bashkuara ka rreth 7 milionë myslimanë, ndër të cilët përfshihen njerëz nga të gjitha sferat e jetës, një prej tyre është anëtari i parë mysliman në Kongres, ligjvënësi Keith Ellison. Ai do të jetë një ndër ata që do të japin dëshmi gjatë seancave. Zyra e ligjvënësit King nuk iu përgjigj kërkesës së Zërit të Amerikës për komente, por faqja e tij në internet përfshin një artikull të CNN-it ku pasqyrohen pikëpamjet e tij për përhapjen e radikalizmit mysliman në Amerikë: Lutjet në xhaminë Masxhid al-Abidin në Bruklin të Nju Jorkut buçasin përmes altoparlantit në mënyrë që të dëgjojnë të gjithë. Ndër ata që po marrin pjesë në lutje është Drejtori Ekzekutiv i Këshillit të Udhëheqjes Islamike të Nju Jorkut, Zahir Udin, i cili shprehet se shifra prej 80 për qind është një mit: Zoti Udin thotë se vetëm 5 për qind e akteve të brendshme terroriste kryhen nga myslimanët dhe shton se organizata e tij i dënon këto akte. Një studim i ri i Universitetit Duke tregon se autoritetet amerikane zbuluan 48 nga 120 komplotet myslimane terroriste që nga viti 2001, falë informatave nga komuniteti mysliman. Të dielën, hebrej dhe myslimanë u mblodhën në Sheshin Times Square në Nju Jork për të protestuar kundër seancave. Imam Faisal Abdul Rauf, i cili po punon për ndërtimin e një Qendre Islamike në Manhatan, kundërshton vëmendjen ekskluzive që ligjvënësi King i ka kushtuar në këtë çështje fesë islame: Një raport i FBI-së konfirmon se kërcënimet terroriste nga elementë të brendshëm në Shtetet e Bashkuara variojnë nga neo-nazistët e bardhë dhe eko-terroristët e deri tek anarkistët dhe separatistët. Por zoti King nuk pranon të ndryshojë temën e seancave. Ai thotë se këto seanca synojnë të tregojnë se komuniteti mysliman përgjithësisht përbëhet nga amerikanë të mirë, por udhëheqja e tij nuk po bën atë që duhet.